Diari Oficial de la Generalitat Valenciana


Sumari del DOGV 6866, del 20-09-2012 (2012/8640)

Informació pública de la Resolució 3132, de 7 de setembre de 2012, d'ampliació de la Resolució 3016, de 28 d'agost de 2012, d'autorització de l'ocupació temporal del cementeri municipal (fossa comuna) per a l'exhumació de restes humanes.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8640


Organisme emissor
:   Ajuntament de Paterna

Tipus de document
:   Anunci

Informació pública de la Resolució 3132, de 7 de setembre de 2012, d'ampliació de la Resolució 3016, de 28 d'agost de 2012, d'autorització de l'ocupació temporal del cementeri municipal (fossa comuna) per a l'exhumació de restes humanes. [2012/8640]  
Part resolutiva de la Resolució 3132, de 7 de setembre de 2012, d'ampliació Resolució 3016, de 28 d'agost de 2012, d'autorització de l'ocupació temporal del cementeri municipal (fossa comuna) a Josefa Celda Soler, la part dispositiva del qual es transcriu textualment:  
  
Primer. Advocar, per a este acte en concret, la delegació de competències efectuada per Decret d'Alcaldia 3241, de data 13 de juny de 2011, publicat en el Butlletí Oficial de la Província de València núm. 161, de 9 de juliol de 2011, en el tinent d'alcalde delegat de l'Àrea d'Infraestructures per absència temporal del tinent d'alcalde d'Infraestructures.  
  
Segon. Declarar conclosos els treballs de retirada de monòlit situat sobre la fossa comuna i executats pels serveis tècnics municipals d'infraestructures, amb data 5 de setembre de 2012, i resta la retirada parcial de part de formigó de la llosa, que amb caràcter cautelar no s'ha retirat per la brigada d'obres per a evitar danyar qualsevol resta que es puga trobar en la fossa davall la llosa, considerant adequada la seua retirada per personal de la brigada d'oficis, sota la direcció de l'equip encarregat d'efectuar els treballs d'exhumació responsables del procés, i supervisió de l'arqueòleg municipal (Àrea de Promoció i Dinamització Municipal, Secció d'Arqueologia), tot això amb la finalitat de preservar intacta qualsevulla resta.  
  
Tercer. Resoldre la petició formulada per Antoni Vicent Pastor Borràs i altres i, en conseqüència, comunicar a Josefa Celda Soler, Àrea de Promoció i Dinamització Municipal (Serveis d'Arqueologia Municipal) i serveis d'arqueologia privats, que l'autorització d'intervenció arqueològica en la fossa comuna es realitza en virtut de compromís entre particulars que s'incorporen a l'expedient, en el qual Josefa Celda Soler es compromet amb els familiars d'afusellats soterrats amb son pare segons escrit transcrit en la part dispositiva de la present, entre la qual figura «informar puntualment els familiars dels reclamants a fi que estiguen presents, si així ho estimen oportú, en les tasques d'excavació i extracció de les restes de mon pare, José Celda. I en tot cas a informar-los de tot el procés de manera justa, puntual i escrupolosa. Únicament les restes de mon pare, sense alterar la resta de la fossa. Em compromet a informar i a respectar en gran extrem el santuari de tots els que van morir de forma injusta després de la Guerra i que comparteixen sepultura a Paterna».  
  
Quart. Notificar la present resolució a Josefa Celda Soler, Antoni Vicent Pastor Borràs i serveis privats d'arqueologia als efectes oportuns.  
  
Cinqué. Notificar la present resolució a l'Àrea de Promoció i Dinamització Municipal, Serveis d'Arqueologia Municipal i Àrea Tècnica d'Infraestructures als efectes oportuns.  
  
Sisé. Publicar un anunci de la part resolutiva de la present resolució en el Butlletí Oficial de la Província de València i Diari Oficial de la Comunitat Valenciana als efectes oportuns.  
  
Paterna, 10 de setembre de 2012.- L'alcaldessa en funcions: Sara Alvaro Blat.